**Előterjesztés**

**Körmend Város Önkormányzata Képviselő-testülete 2018. augusztus 30-i ülésére**

**Tárgy:** a *TOP-7.1.1-16-H-071-3* kódszámú „Szabadtéri nyitott és fedett közösség-szervezési terek felújítása és kialakítása” című pályázati felhívással kapcsolatos döntés meghozatala

Körmendi Helyi Akciócsoport pályázatot hirdetett meg a HACS és a RFP IH között létrejött Együttműködési Megállapodás alapján A Helyi Közösség Fejlesztési Stratégiában fogalltak alapján.

Projekt célja: körmendi városrészek közösségszervezési infrastrukturális hátterének megteremtése, játszóterek kialakítása, felújítása.

Az elnyerhető támogatás maximális összege 19.250.000 Ft, melynek formája vissza nem térítendő támogatás. A támogatás maximális mértéke az összes elszámolható költség 100 százaléka.

A projekt végrehajtására rendelkezésre álló időtartam a támogatói okirat hatályba lépését követően legfeljebb 24 hónap.

A támogatási kérelmek benyújtására 2018. október 1-től 2019. április 30-ig van lehetőség.

A TOP-7.1.1. támogatási konstrukció keretében az elnyerhető támogatás aránya nem haladhatja meg a Helyi Közösségi Fejlesztési Stratégia megvalósítására felhasználható támogatási keretösszeg 40 %-át.

A Helyi Közösségi Fejlesztési Stratégiára megvalósítására felhasználható keretösszeg 212.500.000 Ft. A kulcsprojektre rendelkezésre álló keretösszeg 85.000.000,-Ft (keretösszeg 40%-a), a támogatás igénylője Körmend Város Önkormányzata. Ezzel az önkormányzat ezen TOP- 7.1.1. támogatási konstrukcióban további pályázatot nem tud benyújtani.

A fent megjelölt pályázati felhívás értelmében önkormányzaton túl az alábbiak nyújthatnak be pályázatot:

* Körmend Város Önkormányzata költségvetési szerv
* Körmend Város területén székhellyel rendelkező közalapítvány
* Körmend Város területén székhellyel rendelkező egyéb alapítvány

Javasoljuk a Képviselő-testületnek h jelen konstrukcióra a játszótereket üzemeltető Körmend Város Gondnoksága legyen a támogatás igénylője.

Tekintve, hogy a rendelkezésre álló keretösszeg több játszótér fejlesztését is lehetővé teszi, ezért két pályázat keretében javasoljuk az alábbi 4 játszótér fejlesztését:

| **Pontos cím** | **Létesítmény megnevezése** |
| --- | --- |
| Körmend 1083 hrsz[[1]](#footnote-2) | Kivett beépítetlen terület |
| Körmend 3500 hrsz[[2]](#footnote-3)  | Kivett beépítetlen terület  |
| Körmend 712/9 hrsz[[3]](#footnote-4) | kivett közterület |
| Körmend 040/2[[4]](#footnote-5) | Kivett sportpálya |
| Körmend 3011 hrsz[[5]](#footnote-6) | Kivett sporttelep |

Az egyes fejlesztési helyszíneken az alábbi eszközök kerülnek beszerzésre és telepítésre:

ping pong asztal, hinta 3 (ülőkés), mászó háló focikapu, pad, szemetes, mérleghinta

Javaslom, hogy Tisztelt Képviselő-testületnek, hogy az előterjesztést tárgyalja meg!

**Határozati javaslat**

Körmend Város Önkormányzatának Képviselő-testülete

* mint fenntartó támogatja a Körmend Város Gondnokság által a a *TOP-7.1.1-16-H-071-3* kódszámú „Szabadtéri nyitott és fedett közösség-szervezési terek felújítása és kialakítása” című pályázati program benyújtását.
* felhatalmazza a Körmend Város Gondnokság intézményvezetőjét a pályázat benyújtására és minden további intézkedés, jognyilatkozat megtételére, valamint a szükséges dokumentumok aláírására.

Felelős: Sövegjártó Zoltán intézményvezető

Határidő: pályázati felhívás szerint

Körmend, 2018. 11. 17.

Bebes István

polgármester

1. 1083 hrsz- Avar-Arasz utcák közötti zöldterület nyugati fele [↑](#footnote-ref-2)
2. 3500 hrsz- Felsőberki kultúrház melletti zöldterület [↑](#footnote-ref-3)
3. 712/9 hrsz- Bartók Béla lakótelep [↑](#footnote-ref-4)
4. 040/2 hrsz- alsóberki sportpálya [↑](#footnote-ref-5)
5. 3011 hrsz- horvátnádlajai sportpálya [↑](#footnote-ref-6)